شابلون دانیشیغی:آذربایجان تورکجهسی ادبیاتی
سلام! هر واقتینیز خیر اولسون حؤرمتلی Ebrahimi-amir بهی و باشقا ویکیداشلار، ادبیات شابلونونون عنوانی، «آذربایجان تورکجهسینین ادبیاتی» عنوانیندان، «تورک ادبیاتی» شابلونونا دییشیلیرسه، آذربایجان جوغرافییاسی و لهجهسینده یارانان ادبیاتیدا ایچهرر، آمما همین عنواندا قالیرسا، بیر چوخ شخصلری گؤرمزدن گلمهلی اولوروق و بو مسئله اؤزلجه اسکی ادبیاتیمیزدا بوشلوق یارادا بیلر. ویکیمیز عنوانینی «تورکجه» سئچدیلدیگی کیمی، بیز آذربایجان تورکجهسینی ده دونیا تورک ادبیاتی ایچینده گؤرسک پیس اولماز. بو ایشین قرینهسی بونا بنزر کی «ایران فارسجاسی ادبیاتی» عنوانیندا شابلون اولسون و مثلا تاجیکجه ادبیاتی فارسی ادبیات ایچینده گؤرونمهسین کی استراتژیک بیر یانیلما اولا بیلیر. امیر علیشیر نوایی ده، فضولی قدر بیزیم شاعیریمیزدیر و ادبیات تاریخیمیزده ائتگی بوراخیب دیر. بو اوزدن اولورسا، شابلون «تورکجه ادبیاتی» اولسون و قاتلاردا قرنلر اساسیندا بؤلونسون. سایقیلارلا! Qarqushu (دانیشیق) ۲۶ سپتامبر ۲۰۱۵، ساعت ۲۳:۱۶ (UTC)
- حؤرمتلی Qarqushu بَی. دۆز بویورورسوز. قدیم ادبیاتیمیز گؤز اؤنوندن کاناردا قالیبدیر. فیکر ائدیرم ایکی بؤلوم شابلونا آرتیرساق گؤرر. بیریسی «اوْرتاق تۆرکجه ادبیاتی» بیریده «اوْبیری تۆرک قوللاریندا آدلیملار». بو ایکی بؤلومو بۆتون تۆرک ادبیاتی اۆچون شابلونلاردا یئرلشدیرمک اوْلار. اؤرنک اوچون آنادولو تورکجه سی نین ادبیاتی شابلونو یارادیلیرسا اوْندادا بو ایکی بوْلوم اوْلسا اوْندا دئمک اوْلار تۆرک ادبیاتین بیربیرلرینه باغلامایا بیلمیشیک.))) ایستهسک بۆتون تۆرک قوْللارین بیر یئره ییغاق اوْندا مۇعاصیر زاماندا چتینلیک یاراناجاقدیر. حؤرمتله--Ebrahimi-amir (دانیشیق) ۲۷ سپتامبر ۲۰۱۵، ساعت ۰۳:۵۰ (UTC)
اللرینیز آغریماسین بهی، سورونون بیر بؤلومو چؤزولدو. اگر موافق اولساز «حماسهلر و افسانهلر» گلسین اورتاق یازیچیلارین آشاغیسینا، بیرده کی ، اورتاق بؤلومده اولان «شفاهی ادبیات» یئرینه «دستانلار» عنوانی یازیلسین. بیرده اسکی داشیازمالارین آلتیندا دا بیر بؤلوم آیریلسین «اسکی الیازمالار» عنوانیندا، کی تورفان و باشقا یازما تاپینتیلاری اوردا گلسین کی «آلتون یاروق»، «کشانتي قيلولوق نوم بيتيک»، «ويتالاک ايرتينيردساسوترا» و باشقا اثرلر گلسین. سایقیلارلا!Qarqushu (دانیشیق) ۲۷ سپتامبر ۲۰۱۵، ساعت ۱۱:۵۳ (UTC)
دئدیگلرینیزی ائتدیم. یاخچی اولدومو؟--Ebrahimi-amir (دانیشیق) ۲۸ سپتامبر ۲۰۱۵، ساعت ۱۲:۵۰ (UTC)
اللرینیز آغلریماسین بهی، چوخ گؤزل و مؤحتشم اولوب. اؤزلجه دده قورقود کیتابینا ایشلهدیگینیز شابلون. اینشاللا هله ده سامباللاشاجاق و ائله بیر باخیشدا یازینسال و قوشوق ادبیاتیمیزین اساس چیزگیلرینی گؤسترر. آنجاق شابلون دوزولوشونه یئنه اؤنریم وار. صلاح بیلسز «شفاهی ادبیات»ی اورتاق بؤلومدن چیخاریب گتیرین آشاغیدا آذربایجانا اؤزل بؤلومه. «اورتاق یازیچیلار» بؤلومونوده، «اسکی الیازمالار»دان سونرا قرار وئرسز، ترتیب تاریخی باخیمیندان یاخشی اولار. بیر اؤنریم ده وار ایدی بهی، بو «ییغیشلات» و «گئنیشلت» سؤزلری یئرینه، «ییغ/یا/بۆک Bük» و «سهر Sər» سؤزلری یازیلسا یئترلی اولماز می؟ ساغ اولاسیز! Qarqushu (دانیشیق) ۲۹ سپتامبر ۲۰۱۵، ساعت ۰۰:۳۳ (UTC)
- چکدیگینیز زحمت لر اوچون چوخ تشکر ائدیرم. البته شابلون آدی (آذربایجان تورکجه سی نین ادبیاتی) آذربایجان تورکجه سی ادبیاتی اولارسا داها دوز اولار.حامد (دانیشیق) ۲۹ سپتامبر ۲۰۱۵، ساعت ۱۱:۲۷ (UTC)
- گئنه باخین گؤرون ایراد وارسا دوزلدک.))) show/hide سؤزجوکلرینین قارشیلیغینا گؤره بوردا گئدن سس وئرمه یه باخا بیلرسینیز. سیزده سس وئره بیلرسینیز، اؤنرینیزیده ایره لی سوره بیلرسینیز. حؤرمتله--Ebrahimi-amir (دانیشیق) ۳۰ سپتامبر ۲۰۱۵، ساعت ۰۹:۱۱ (UTC)
- چکدیگینیز زحمت لر اوچون چوخ تشکر ائدیرم. البته شابلون آدی (آذربایجان تورکجه سی نین ادبیاتی) آذربایجان تورکجه سی ادبیاتی اولارسا داها دوز اولار.حامد (دانیشیق) ۲۹ سپتامبر ۲۰۱۵، ساعت ۱۱:۲۷ (UTC)
یورولمایاسیز امیر بهی، اللرینیز آغریماسین دوغرودان. چوخ گؤزل اولوب. سایقیلارلا! Qarqushu (دانیشیق) ۳۰ سپتامبر ۲۰۱۵، ساعت ۱۹:۱۳ (UTC)
یورولماسین Ebrahimi-amir بی. بو شابلوندا ایشتیباها [بو صفحهیه] اینترویکی باغلانتیسی وئریلیب و آلتلر دوز ایشلهمهدیگی اوچون اونو سیلمک اولمور. هانسی صفحه ده کی بو شابلون ایشلنیبدیر بو باغلانتی گوروشور. حورمتله--Hekim qasim oglu (دانیشیق) ۴ اوکتوبر ۲۰۱۵، ساعت ۲۰:۵۸ (UTC)
- Hekim qasim oglu بَی دیقتینیزه گؤره تشکور ائدیرم. فیکر ائدیرم حل اولدو. حؤرمتله--Ebrahimi-amir (دانیشیق) ۵ اوکتوبر ۲۰۱۵، ساعت ۰۶:۴۹ (UTC)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab